Angajaţi ai Muzeului Judeţean de Istorie şi Artă din Zalău au protestat purtând banderole albe, la vernisajului expoziţiei "Graffiti de altădată"
Angajaţi ai Muzeului Judeţean de Istorie şi Artă Zalău au protestat, marţi, purtând banderole albe, la vernisajului expoziţiei "Graffiti de altădată. Scrisul cursiv la Porolissum în epoca romană", pentru a atrage atenţia asupra unor probleme importante în domeniul cultural, precum salarizarea şi condiţiile de muncă, relatează Agerpres.
"Ca angajaţi ai Muzeului Judeţean de Istorie şi Artă Zalău facem parte din Sindicatul Porolissum, afiliat Federaţiei CulturMedia şi Cartel ALFA, şi suntem implicaţi în lupta pentru îmbunătăţirea condiţiilor de muncă în instituţiile culturale din ţara noastră. Purtăm astăzi banderole albe pentru a simboliza nevoia de schimbare şi de respect faţă de lucrătorii din muzee şi biblioteci. Aceste banderole reprezintă dorinţa noastră pentru un mediu de muncă mai sigur, condiţii mai bune şi recunoaşterea valorii efortului nostru în conservarea şi promovarea patrimoniului cultural al României. Dincolo de frumuseţea şi bogăţia istorică pe care o descoperiţi în cadrul acestei expoziţii, vă invităm să reflectaţi şi să sprijiniţi eforturile noastre pentru a face din domeniul cultural un loc în care lucrătorii sunt trataţi cu respect şi recunoaştere", au transmis, marţi, muzeografii din Zalău, printr-un comunicat de presă.
Potrivit sursei citate, revendicările angajaţilor de la muzeul din Zalău vizează creşterea salariilor pentru lucrătorii din muzee şi biblioteci astfel încât să dispară discriminarea salarială între angajaţii din cultură şi celelalte domenii profesionale, îmbunătăţirea condiţiilor de muncă în muzee şi biblioteci, inclusiv actualizarea logisticii şi echipamentelor, alături de asigurarea unei finanţări adecvate pentru instituţiile culturale, pentru a putea desfăşura activităţi relevante şi de calitate.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank